Diari Oficial de la Generalitat Valenciana


Sumari del DOGV 7101, del 02-09-2013 (2013/8552)

RESOLUCIÓ de 26 d'agost de 2013, de la Conselleria de Presidència i Agricultura, Pesca, Alimentació i Aigua, per la qual es concedixen les subvencions destinades a les entitats locals (ajuntaments i mancomunitats) de la Comunitat Valenciana per a la difusió i el foment de la Bústia Ciutadana i altres mecanismes de participació ciutadana per a l'exercici 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7101

Data del DOGV
:   02-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8552


Data del document
:   26-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 26 d'agost de 2013, de la Conselleria de Presidència i Agricultura, Pesca, Alimentació i Aigua, per la qual es concedixen les subvencions destinades a les entitats locals (ajuntaments i mancomunitats) de la Comunitat Valenciana per a la difusió i el foment de la Bústia Ciutadana i altres mecanismes de participació ciutadana per a l'exercici 2013. [2013/8552]  
Mitjançant l'Orde 6/2013, de 28 de març, del conseller de Presidència i Agricultura, Pesca, Alimentació i Aigua, es van convocar, entre altres, les subvencions destinades a les entitats locals (ajuntaments i mancomunitats) de la Comunitat Valenciana per a la promoció i el foment de la Bústia Ciutadana i altres mecanismes de participació ciutadana per a l'exercici 2013 (DOCV 6999, 09.04.2013).  
De conformitat amb el que establix la base sèptima de l'annex II de l'esmentada orde, la comissió avaluadora es va reunir per a realitzar l'estudi i la baremació de les sol·licituds presentades, i es va fer la proposta corresponent en els termes de l'acta que s'ha estés a este efecte.  
  
Per això, fent ús de les facultats que em conferix l'apartat sext de la mencionada orde, en la qual es delega en la persona titular de la Direcció General de Participació Ciutadana l'exercici de la competència per a dictar les corresponents resolucions de concessió o denegació de la subvenció, resolc:  
  
Primer  
Concedir una subvenció a les entitats que s'hi relacionen, per un import total de 42.430 euros, a càrrec de l'aplicació pressupostària 24.88.68.533.44.3, línia T7311000, del pressupost per a l'exercici 2013, per les quanties i per a les activitats que s'assenyalen a continuació, una vegada resolt el tràmit de reformulació de projectes establit en l'apartat 2 de la base sèptima de l'annex II de la convocatòria.  
Segon  
Les 30 entitats que s'indiquen a continuació no rebran l'aportació econòmica per no haver aconseguit la puntuació mínima de 50 punts, de conformitat amb el que disposa el punt 3 de la base sexta de l'annex II de l'orde de convocatòria:  
  
Ajuntament de Quartell  
Ajuntament de Burjassot  
Ajuntament Rotglà i Corberà  
Ajuntament de Sant Mateu  
Ajuntament del Palomar  
Ajuntament de Mutxamel  
Ajuntament d'Enguera  
Ajuntament de Chelva  
Ajuntament de Fuente la Reina  
Ajuntament de Sot de Chera  
Mancomunitat Intermunicipal De l'Horta Sud  
Ajuntament d'Anna   
Ajuntament de Benlloch  
Ajuntament de Catarroja  
Ajuntament de Catral  
Ajuntament d'Alginet  
Ajuntament de Navarrés  
Mancomunitat Camp de Túria  
Ajuntament de Bunyol  
Ajuntament de Cocentaina  
Ajuntament de Simat de la Valldigna  
Ajuntament d'Aielo de Malferit  
Mancomunitat de la Valldigna  
Ajuntament de Càrcer  
Ajuntament de la Jana  
Ajuntament de San Fulgencio  
Ajuntament de Náquera  
Ajuntament de Villena  
Ajuntament d'Alaquàs  
Ajuntament de la Vall d'Uixó  
  
Tercer  
Queden excloses de la convocatòria les entitats següents per haver presentat la sol·licitud fora de termini.  
- Ajuntament de Sant Joan d'Alacant (la sol·licitud va entrar en el Registre amb data 30.04.2013, i el termini va acabar el 26.04.2013).  
- Ajuntament de Foios (la sol·licitud va entrar en Registre amb data 02.05.2013, i el termini va acabar el 26.04.2013).  
  
Quart  
Per a efectuar el pagament, les entitats beneficiàries de la subvenció hauran d'ajustar-se als requisits i les formes d'acreditació establits en els articles 30 i 31 de la Llei 38/2003, de 17 de novembre, General de Subvencions i, en tot cas, hauran de presentar la documentació següent:   
  
- Certificat de justificació de gastos (annex V, apartat A-2).   
- Relació detallada dels gastos ocasionats pel projecte objecte de subvenció, amb identificació del creditor i del concepte de gasto, l'import, la data d'emissió i la relació amb les activitats i els objectius del projecte.  
- Informe de la intervenció municipal acreditatiu dels gastos per a la realització de l'activitat junt amb les còpies compulsades corresponents a estos gastos i la documentació acreditativa del seu pagament.   
- Memòria tècnica detallada de les activitats realitzades i que han sigut subvencionades, la qual haurà d'incloure en ambdós modalitats els apartats següents:   
· Descripció de les activitats realitzades i els resultats obtinguts, on s'han de detallar els mitjans emprats, les dates de realització, el nombre d'hores, el nombre de participants, els materials utilitzats, les persones responsables i un resum de com s'ha dut a terme cada activitat.   
· Aportació de material utilitzat (cartells, tríptics, fotografies, circulars, convocatòries, temaris, llista d'assistents, material utilitzat per a l'avaluació i resultats d'esta) en les activitats realitzades.   
  
La justificació anirà dirigida a la Direcció General de Participació Ciutadana (carrer d'En Bou 9-11. 46994 València), i haurà de presentar-se abans del 30 d'octubre de 2013 inclusivament a l'efecte de poder lliurar-se les quantitats corresponents. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
Quint  
Es reduirà proporcionalment la subvenció en el cas que la justificació dels gastos realitzats no abaste la quantia atorgada així com en el cas que l'import justificat no abaste el cost total de l'actuació subvencionada.  
  
Sext  
La no-presentació de la justificació del gasto en el termini fixat donarà lloc a la pèrdua de la subvenció per part de l'entitat, sense perjuí que es realitze, amb caràcter previ a qualsevol decisió, el tràmit d'audiència legalment establit.  
  
Contra esta resolució, que posa fi a la via administrativa, podrà interposar-se, potestativament, un recurs de reposició davant del mateix òrgan que l'ha dictada en el termini d'un mes comptador des de l'endemà de la notificació o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC), i els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen exercir qualsevol altre que estimen procedent.  
  
  
València, 26 d'agost de 2013.- El conseller de Presidència i Agricultura, Pesca, Alimentació i Aigua, p. d. (O 6/2013, de 28 de març, del conseller de Presidència i Agricultura, Pesca, Alimentació i Aigua; DOCV 09.04.2013), la directora general de Participació Ciutadana: María Barrios Hermida.